Il-komunità Lhudija ta' Munich u l-Bavarja ħabbret il-mewt ta' David Dushman fl-età ta' 98 sena. Huwa miet fi sptar fi Munich. Hu l-aħħar suldat Sovjetiku li kien ħeles lil Lhud minn Auschwitz. Dushman kien stqarr li hu u sħabu ma kinux irrealizzaw il-gravità ta' dak kollu li kien qed jiġri f'Auschwitz. F'intervista li kien ta fl-2015 lil gazzetta fi Munich hu kien qal li fil-kamp tan-Nażisti kien hemm skelettri kull fejn tħares. Dushman kien ħa sehem f'waħda mill-aktar battalji mdemmija tat-Tieni Gwerra Dinjija, fosthom dawk ta' Stalingard u Kursk. Huwa kien indarab serjament tliet darbiet. Aktar minn miljun persuna, il-maġġoranza tagħhom Lhud kienu ġew iddeportati u maqtula min-Nażisti f'Auschwitz bejn l-1940 u l-1945. Missieru li kien tabib tal-militari, miet f'wieħed mill-kampijiet tas-Sovjetiċi wara li spiċċa wieħed mill-priġunieri ta' Josef Stalin. Dushman għen lit-tim tan-nisa tal-Unjoni Sovjetika biex jitħarrġu fil-fencing. Huwa ra wkoll minn tmien terroristi Palestinjani fuq it-tim ta' Iżrael fl-Olimpjadi li saru fi Munich. F'dak l-attakk kienu mietu ħdax-il Iżraeljan, ħames Palestinjani u Pulizija Ġermaniż. David Dushman kien deskritt bħala kowċ leġendarju mill-Kumitat Internazzjonali tal-Olimpjadi.